گوێز
داری گوێز دارێکی جوانەو ھەندێ جار درێژایی دەگاتە ٢٠ مەتر، لە ناو گوێزدا مادەکانی وەک پرۆتین و ڤیتامین و شەکر و چەوری ھەیە. رێژەی بوونی مادەی فوسفۆر کە مادەیەکی گرنگی خواردنە، لە ناو گوێز ، وەک رێژەی فسفۆرە لە ماسی و برنج و ھێلکە. گەڵاو و پێستی گوێز خوێن پاڵاوتە دەکات.

گرنگترین تایبەتمەندیەکانی گوێز بۆ چارەسەری نەخۆشییەکان

 بۆ چارەسەری نەخۆشی باکردنی گەدە و لەنێوبردنی کرمی گەدە. 
 بۆ لە نێوبردنی ماندوویی، ٥٠ گرام گەڵای گوێز لە لیترێک ئاودا بوکڵێنن و لە کاتی حەمامکردندا لەو ئاوە کەڵک وەرگرن.
 ئەو کەسانەی نەخۆشی کەم خوێنییان ھەیە پێستی سەوزی گوێز لەگەڵ ئاودا بوکڵێنن و پاش خواردنی چێشت رۆژانە پەرداخێک بخۆن.
 کاتی زک ئێشە، گوێز بخۆن.
 مورەبای گوێز لەگەڵ ھەنگوێن بۆ ئەو کەسانە کە کێشی لەشیان ناسروشتیە، بۆ بەھێزکردنی لەش و ماسولکەکانیان بیخۆن.
 خواردنی گوێز لەگەڵ مەوز و ھەنجیر کاریگەرە لەسەر بەھێزبوونی مێشک.

زیانەکانی گوێز
کەسانی قەڵەو نابێ بیخۆن چونکوو رێژەی مادەی چەوری تێیدا زۆرە. رۆژانە تەنیا ٥ گوێز بخۆن چونکوو خواردنی زۆری گوێز کاریگەری نەرێنی ھەیە لەسەر تەندروستی مرۆڤ.

پێکھاتەکانی گوێز 
ھەر پەرداخێک لە کاکڵە گوێز (١١٧ گرام) بەگوێرەی داتای وەزارەتی کشتوکاڵی ئەمریکا پێکھاتووە لەمانە:
 گەرمۆکی (کالۆریک): ٧٦٥
 چەوری: ٧٦.٣٠
 چەوری تێرکار:٧.١٦
 کاربۆھیدرات: ١٦.٠٤
 ریشال (الیاف): ٧.٨
 پرۆتینەکان: ١٧.٨٣
 کۆلسترۆل: ٠ (سفر)

سەرچاوەکان 
 https://web.archive.org/web/20140517164805/http://kshtwkal.info/

فندقی و تۆوە خۆراکییەکان
گوێز